
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1517 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση του β-ΘονθίηηηβηΙ ΡοΓυπη. 1 

Παράταση χρόνου υποβολής των καταστάσεων της 
παρ. 1 α' του άρθρου 20 του π.δ. 186/1992 (Κ.Β.Σ.) 

ημερολογιακού έτους 2005. 2 

Τροποποίηση της υπ’ αριθμ. Α3β/οικ. 14120/8.8.1986 
απόφασης «Αναμόρφωση του οργανισμού του Γε¬ 
νικού Νοσοκομείου Νέας Ιωνίας «Η ΑΓΙΑ ΟΛΓΑ» 

(ΦΕΚ 697/Β71986), όπως ισχύει. 3 

Καθορισμός του τρόπου λειτουργίας της επιτροπής 


που προβλέπεται από την παρ. 8 του άρθρου 5 
του ν. 3424/2005 (ΦΕΚ Α' 305) για τη λήψη, αξιο¬ 
λόγηση, επεξεργασία και διαβίβαση των αναφο¬ 
ρών προς τον αρμόδιο φορέα (Εθνική Αρχή Κα¬ 
ταπολέμησης της Νομιμοποίησης Εσόδων από 
Εγκληματικές Δραστηριότητες) καθώς και τη δι¬ 
αδικασία συνεργασίας και επικοινωνίας της με 


τον ανωτέρω φορέα. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση Σφάλματος στην υπ’ αριθμ. 47078/4835/ 
25.8.2006 απόφαση. 5 

ΑΠΟΦΑΣΕΙ Σ 

Αριθμ. ΔΙΔΚ/Φ.ΚτΠ/21564 (1) 


Σύσταση του θ-ΟονθίτιηηΘηί ΡοΓυπι. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Το π.δ. 63/2005 «Κωδικοποίηση διατάξεων για την 
Κυβέρνηση και τα Κυβερνητικά Όργανα» και ιδίως τα 
άρθρα 41 και 90. 

β) Του ν. 2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες 
διατάξεις». 

γ) Του π.δ. 373/1995 «Συγχώνευση των Υπουργείων 
Προεδρίας της Κυβέρνησης και Εσωτερικών στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης». 

δ) Τ ου π.δ. 400/1995 «Σύσταση Γ ενικής Γ ραμματείας Δη¬ 
μόσιας Διοίκησης στο Υπουργείο Εσωτερικών, Δημόσιας 
Διοίκησης και Αποκέντρωσης και καθορισμός των αρ¬ 
μοδιοτήτων της», όπως αυτή μετονομάστηκε σε «Γενική 
Γραμματεία Δημόσιας Διοίκησης και Ηλεκτρονικής Δια¬ 
κυβέρνησης», με το άρθρο 24 παρ. 1 του ν. 3200/2003. 

2. Την υπ’ αριθμ. 551/14.3.2001 απόφαση της Επιτροπής 
με την οποία εγκρίθηκε το Ε.Π. «ΚτΠ», που εντάσσεται 
στο Κ.Π.Σ. 2000 - 2006. 

3. Την υπ’ αριθμ. 152.142/ΚτΠ3116-Β/15.6.2005 απόφαση 
Ένταξης στο Μέτρο 2.5 του Ε. Π. «ΚτΠ», αποφασίζει: 

1. Τη σύσταση του θ-ΘονβπιοιβηΙ Ροιχιπί, ως μηχα¬ 
νισμού διαρκούς διαβούλευσης της Πολιτείας με τον 
ακαδημαϊκό και επιχειρηματικό κόσμο, καθώς και τους 
οικονομικούς και κοινωνικούς φορείς, με στόχο την πα¬ 
ραγωγή θέσεων και προτάσεων προς την Πολιτική Ηγε¬ 
σία για την ανάπτυξη της Ηλεκτρονικής Διακυβέρνησης 
στο Δημόσιο και τον Ιδιωτικό Τομέα. Το θ-ΟονβΓππιβπΙ 
Ροιχιππ αποτελεί επίσης συμβουλευτικό όργανο του 
ΥΠ.ΕΣ.Δ.Δ.Α. για τη διαμόρφωση προτάσεων πολιτικής 
στον τομέα της Ηλεκτρονικής Διακυβέρνησης και της 
Αναβάθμισης της Δημόσιας Διοίκησης. 

Σκοπός του θ-ΟονθΓηπιβηΙ ΡοΓυηη είναι: 

- Η ενεργοποίηση της επιχειρηματικής κοινότητας 
για την παραγωγή σχετικής τεχνογνωσίας και τη δια¬ 
τύπωση προτάσεων για την καλύτερη αξιοποίηση των 
ΤΠΕ στις συναλλαγές τους με τη Δημόσια Διοίκηση και 
γενικότερα τη διείσδυση των ΤΠΕ στην παραγωγική δι¬ 
αδικασία και στη λειτουργία της Δημόσιας Διοίκησης. 

- Η αξιοποίηση της τεχνογνωσίας των Ελληνικών και 
ξένων εκπαιδευτικών Ιδρυμάτων στα θέματα χρήσης 
Τεχνολογιών Πληροφορικής και Επικοινωνιών (ΤΠΕ). 

- Η προώθηση και αξιοποίηση της διεθνούς εμπειρίας 
και πρακτικής, με τη συμμετοχή εμπειρογνωμόνων στα 
θέματα Ηλεκτρονικής Διακυβέρνησης. 

Ειδικότερα σκοπός του είναι να συμβάλει στην : 

- Προώθηση της Ηλεκτρονικής Διακυβέρνησης στο 
δημόσιο και ιδιωτικό τομέα. 

- Σύζευξη των νέων τεχνολογιών με τη διοικητική 
δράση. 

- Εξωστρέφεια της λειτουργίας της Δημόσιας Διοί¬ 
κησης προς όφελος των πολιτών και των επιχειρήσεων 
με εφαρμογές ηλεκτρονικής διακυβέρνησης. 

- Εισαγωγή σύγχρονης διοικητικής παιδείας στη Δη¬ 
μόσια Διοίκηση για την ενσωμάτωση των νέων τεχνο¬ 
λογιών. 

- Ανάπτυξη του ανθρώπινου δυναμικού της Δημόσιας 
Διοίκησης, με ενίσχυση της ικανότητάς του να λειτουρ¬ 
γεί σε ψηφιακό περιβάλλον. 

- Εφαρμογή των αρχών της Χρηστής Διακυβέρνησης 
στη λειτουργία της Δημόσιας Διοίκησης, με αξιοποίηση 
των νέων τεχνολογιών. 

Οι ανωτέρω σκοποί του θ-ΟονβΓηπιοηΙ Ροιτιηη θα επι¬ 
τευχθούν με : 

α) Την ανάπτυξη διαλόγου με όλα τα εμπλεκόμενα 
μέρη για την προώθηση της Ηλεκτρονικής Διακυβέρ¬ 
νησης και τη μεγιστοποίηση των ωφελειών της για πο¬ 
λίτες και επιχειρήσεις. 

β) Την ευρύτερη δυνατή ενημέρωση όλων των ενδια¬ 
φερομένων σχετικά με τις δραστηριότητες του ΥΠ.ΕΣ. 
Δ.Δ.Α. για την Ηλεκτρονική Διακυβέρνηση και τις σχετι¬ 
κές πρωτοβουλίες άλλων θεσμοθετημένων φορέων. 

γ) Την ενεργοποίηση των φορέων της Κεντρικής και 
Περιφερειακής Διοίκησης και της Τοπικής Αυτοδιοίκη¬ 
σης για την αξιοποίηση της Ηλεκτρονικής Διακυβέρ¬ 
νησης και την ανάπτυξη ψηφιακής κουλτούρας στο 
Δημόσιο Τομέα. 

δ) Το συντονισμό των δραστηριοτήτων των εμπλεκό¬ 
μενων φορέων για τα ανωτέρω ζητήματα. 

ε) Την υποβολή προτάσεων για θεσμικές και λειτουρ¬ 
γικές παρεμβάσεις για την αναβάθμιση της Δημόσιας 
Διοίκησης. 

στ) Τη μεταφορά τεχνογνωσίας στα ανωτέρω θέματα 
από το Ευρωπαϊκό και Διεθνές περιβάλλον. 

ζ) Τη συνεργασία και ανταλλαγή απόψεων και εμπει¬ 
ριών κυρίως με τις χώρες του Στόχου 1 («Σύγκλιση») και 
με τις υπό ένταξη χώρες, στα αντίστοιχα θέματα. 

η) Την ενίσχυση της διείσδυσης των ΤΠΕ στην Πε¬ 
ριφέρεια. 

2. Τη συγκρότηση του Συμβουλίου του Θ-ΟονθίηιηθηΙ 
ΡοΓυπι, που αποτελείται από : 

α) Τον Γενικό Γραμματέα Δημόσιας Διοίκησης και 
Ηλεκτρονικής Διακυβέρνησης, ως πρόεδρο. 

β) Τους Γενικούς ή Ειδικούς Γραμματείς των Υπουρ¬ 
γείων Ανάπτυξης, Υγείας και Κοινωνικής Αλληλεγγύης 
και Εθνικής Παιδείας και Θρησκευμάτων που ορίζονται 
από τους οικείους Υπουργούς. 

γ) Τον Ειδικό Γραμματέα της Ειδικής Γραμματείας 
Ψηφιακού Σχεδιασμού. 

δ) Τον Διευθύνοντα Σύμβουλο της Α.Ε. που προβλέ- 
πεται στο Επιχειρησιακό Πρόγραμμα «Βελτίωση της 
Διοικητικής Ικανότητας της Δημόσιας Διοίκησης» (αφό- 
του διορισθεί) 

ε) Τ ον Πρόεδρο της ΚτΠ Α.Ε. 
στ) Έναν εκπρόσωπο της ΑΔΕΔΥ 
Το Συμβούλιο του β-ΟονθίτιπίθηΙ Ροιχιπί, έχει τις εξής 
αρμοδιότητες : 

• Τον καθορισμό των γενικών κατευθύνσεων του 
ΡοΓυπι. 

• Την εποπτεία της λειτουργίας του. 

• Την επεξεργασία και προώθηση των στρατηγικών 
στόχων του θ-ΘονοΓηιτιοπΙ ΡοΓυπι. 

3. Τη συγκρότηση της Συντονιστικής Επιτροπής, που 
αποτελείται από : 

Έναν (1) εκπρόσωπο του ΥΠ.ΕΣ.Δ.Δ.Α. 

Έναν (1) εκπρόσωπο της Ειδικής Γραμματείας Ψηφι¬ 
ακού Σχεδιασμού. 

Έναν (1) εκπρόσωπο του Παρατηρητηρίου για την 
ΚτΠ. 


Έναν (1) εκπρόσωπο της Ειδικής Υπηρεσίας Εφαρμο¬ 
γής Προγραμμάτων ΚΠΣ του ΥΠΕΣΔΔΑ. 

Έναν (1) εκπρόσωπο της Α.Ε. «Κοινωνία της Πληρο¬ 
φορίας». 

Δύο (2) εκπροσώπους μέλη ΔΕΠ δύο (2) Πανεπιστημίων 
που έχουν Οικονομικό Τμήμα (έναν από κάθε Πανεπι¬ 
στήμιο). 

Έναν (1) εκπρόσωπο της ΕΝΑΕ. 

Έναν (1) εκπρόσωπο της ΚΕΔΚΕ. 

Έναν (1) εκπρόσωπο του ΣΕΒ. 

Έναν (1) εκπρόσωπο του ΣΕΠΕ. 

Έναν (1) εκπρόσωπο του ΣΕΣΜΑ. 

Έναν (1) Εμπειρογνώμονα. 

Η Συντονιστική Επιτροπή του θ-ΘονβιτιηηθηΙ ΡοΓυηη, 
έχει τις εξής αρμοδιότητες : 

• Την παρακολούθηση του έργου για την πραγμάτωση 
των στρατηγικών στόχων που έχει θέσει το Συμβούλιο. 

• Τον καθορισμό των προδιαγραφών των παραδοτέων 
των ομάδων εργασίας. 

• Την εποπτεία της οργάνωσης των εκδηλώσεων του 
Ροιχιπί. 

• Την εποπτεία του περιεχομένου του δικτυακού τό¬ 
που του Ροιχιπί. 

• Τη μέριμνα για τη διάχυση των αποτελεσμάτων των 
ομάδων εργασίας, τη δημοσιότητα και όλα τα θέματα 
επικοινωνίας του Ροιχιπί. 

4. Την έγκριση του Κανονισμού Λειτουργίας του θ- 
ΘονθΓηπίθηΙ ΡοΓυπι, που έχει ως εξής : 

ΕΠΙΧΕΙΡΗΣΙΑΚΟ ΠΡΟΓΡΑΜΜΑ 
«ΚΟΙΝΩΝΙΑ της ΠΛΗΡΟΦΟΡΙΑΣ» 

Κανονισμός Λειτουργίας του 
θ-ΟονθΓππίθπΙ Ροιχιπί 

Αρθρο 1 
Γ ενικά 

Το έργο «8-ΟονθΓππΐθπΙ Ροιχιπί», την εκτέλεση του 
οποίου αναλαμβάνει η Κοινωνία της Πληροφορίας Α.Ε 
(ΚτΠ Α.Ε.), εντάσσεται στο Μέτρο 2.5 του Επιχειρησι¬ 
ακού Προγράμματος «Κοινωνία της Πληροφορίας» (Γ' 
Κ.Π.Σ.). 

Το έργο αφορά στη δημιουργία ενός Ροιχιπί συνερ¬ 
γασίας ακαδημαϊκών, επιχειρηματιών και στελεχών 
των Κοινωνικών και Επαγγελματικών φορέων και του 
Υπουργείου Εσωτερικών, Δημόσιας Διοίκησης και Απο¬ 
κέντρωσης (ΥΠ.ΕΣ.Δ.Δ.Α.), με στόχο την ανάπτυξη και 
προώθηση της Ηλεκτρονικής Διακυβέρνησης στο Δη¬ 
μόσιο και Ιδιωτικό Τομέα. 

Το Ροιχιπί θα έχει ως αποστολή να : 

• Ενεργοποιήσει την επιχειρηματική κοινότητα για 
την παραγωγή της σχετικής τεχνογνωσίας και τη δια¬ 
τύπωση προτάσεων για την καλύτερη αξιοποίηση των 
ΤΠΕ στις συναλλαγές τους με τη Δημόσια Διοίκηση και 
γενικότερα τη διείσδυση των ΤΠΕ στην παραγωγική και 
κοινωνική διαδικασία. 

•Αξιοποιήσει την τεχνογνωσία των Ελληνικών και ξέ¬ 
νων εκπαιδευτικών ιδρυμάτων στα θέματα χρήσης των 
Τεχνολογιών Πληροφορικής και Επικοινωνιών (ΤΠΕ). 

• Προωθήσει και αξιοποιήσει τη διεθνή εμπειρία και 
πρακτική, με τη συμμετοχή εμπειρογνωμόνων στα θέ¬ 
ματα Ηλεκτρονικής Διακυβέρνησης. 

Άρθρο 2 

Περιγραφή του έργου «θ-ΘονοιτιπιβηΙ Ροιχιπι» 

Το «θ-ΘονθΓηιτιβηΙ Ροιτιπι» είναι μια πρωτοβουλία της 
Γενικής Γραμματείας Δημόσιας Διοίκησης και Ηλε¬ 
κτρονικής Διακυβέρνησης του Υπουργείου Εσωτερι¬ 
κών, Δημόσιας Διοίκησης και Αποκέντρωσης για την 
προαγωγή του διαλόγου και της συνεργασίας μεταξύ 
των εμπλεκόμενων φορέων και του Υπουργείου στα 
θέματα Ηλεκτρονικής Διακυβέρνησης. Η πρωτοβουλία 
αυτή αποτελεί έργο του Γ' Κ.Π.Σ. και εκτελείται από την 
Κοινωνία της Πληροφορίας Α.Ε. 

Στόχος του είναι να αποτελέσει ένα διαρκή μηχανι¬ 
σμό διαβούλευσης της Πολιτείας με το ακαδημαϊκό και 
επιχειρηματικό κόσμο, καθώς και τους οικονομικούς και 
κοινωνικούς φορείς, με σκοπό την παραγωγή θέσεων και 
προτάσεων για την ανάπτυξη της Ηλεκτρονικής Διακυ¬ 
βέρνησης και τη βελτίωση των υπηρεσιών της Δημόσιας 
Διοίκησης προς τους πολίτες και τις επιχειρήσεις. 

Σκοπός του είναι να συμβάλει: 

• Στην προώθηση της Ηλεκτρονικής Διακυβέρνησης. 

• Στη σύζευξη των νέων τεχνολογιών με τη διοικητική 
δράση. 

• Στην εξωστρέφεια της λειτουργίας της Δημόσιας 
Διοίκησης προς όφελος των πολιτών και των επιχει¬ 
ρήσεων. 

• Στην εισαγωγή σύγχρονης διοικητικής παιδείας στη 
Δημόσια Διοίκηση. 

• Στην ανάπτυξη του ανθρώπινου δυναμικού της Δη¬ 
μόσιας Διοίκησης. 

• Στην ενδυνάμωση των αρχών της Χρηστής Διακυ¬ 
βέρνησης στη λειτουργία της Δημόσιας Διοίκησης. 

Μέσα, για την επίτευξη των παραπάνω, θα αποτελέ- 
σουν οι εργασίες του ΡοΓυπι είτε του Συμβουλίου του 
είτε των επιμέρους ομάδων εργασίας, οι οποίες θα 
έχουν συγκεκριμένο θεματικό αντικείμενο μελέτης. 

Στο πλαίσιο του έργου θα αναπτυχθεί ηλεκτρονικός 
κόμβος για την ενημέρωση των ενδιαφερομένων για τις 
εκδηλώσεις του Ροιτιπι. Μέσω της διαδικτυακής πύλης θα 
δημοσιοποιούνται τα αποτελέσματα των εργασιών του 
Ροιτιπι και θα παρουσιάζονται οι εξελίξεις στο χώρο της 
Ηλεκτρονικής Διακυβέρνησης και άλλα ειδικά θέματα. 

Οι ανωτέρω σκοποί θα επιτευχθούν με : 

• Την ανάπτυξη διαλόγου με όλα τα εμπλεκόμενα μέρη 
για την προώθηση της Ηλεκτρονικής Διακυβέρνησης 
και τη μεγιστοποίηση των ωφελειών της για πολίτες 
και επιχειρήσεις. 

• Την ευρύτερη δυνατή ενημέρωση όλων των ενδια¬ 
φερομένων σχετικά με τις δραστηριότητες του ΥΠ.ΕΣ. 
Δ.Δ.Α. για την Ηλεκτρονική Διακυβέρνηση και τις σχετι¬ 
κές πρωτοβουλίες άλλων θεσμοθετημένων φορέων. 

• Την ενεργοποίηση των φορέων της Κεντρικής και 
Περιφερειακής Διοίκησης και της Τοπικής Αυτοδιοίκη¬ 
σης για την αξιοποίηση της Ηλεκτρονικής Διακυβέρ¬ 
νησης και την ανάπτυξη ψηφιακής κουλτούρας στο 
Δημόσιο Τομέα. 

• Το συντονισμό των δραστηριοτήτων των εμπλεκό¬ 
μενων φορέων για τα ανωτέρω ζητήματα. 

• Την υποβολή προτάσεων για θεσμικές και λειτουρ¬ 
γικές παρεμβάσεις για την αναβάθμιση της Δημόσιας 
Διοίκησης. 

• Τη μεταφορά τεχνογνωσίας στα ανωτέρω θέματα 
από το Ευρωπαϊκό και Διεθνές περιβάλλον. 

• Τη συνεργασία και ανταλλαγή απόψεων και εμπει¬ 
ριών κυρίως με τις χώρες του Στόχου 1 («Σύγκλιση») και 


με τις υπό ένταξη χώρες, στα αντίστοιχα θέματα. 

• Την ενίσχυση της διείσδυσης των ΤΠΕ στην Περι¬ 
φέρεια. 

Το «θ-ΘονθΠΊπίθπΙ Ροιτιπι» θα αποτελέσει συμβουλευ¬ 
τικό όργανο του ΥΠ.ΕΣ.Δ.Δ.Α. για τη διαμόρφωση πολι¬ 
τικής στον τομέα της Ηλεκτρονικής Διακυβέρνησης. 

Άρθρο 3 

Οργανωτική δομή του «θ-ΟονβΓηπιβηΙ ΡοΓυπι» 

Η οργανωτική δομή του Ροιτιπι περιλαμβάνει: 

• Το Συμβούλιο του Ροιτιπι. 

• Τη Συντονιστική Επιτροπή. 

• Τις Ομάδες Εργασίας. 

• Το δικτυακό τόπο του ΡοΓυπι. 

Άρθρο 4 

Όργανα και Αρμοδιότητές τους. 

1. Συμβούλιο 

Το Συμβούλιο του θ-ΟονθίτιπίθηΙ Ροιτιπι έχει την ευ¬ 
θύνη του καθορισμού των γενικών κατευθύνσεων, των 
στρατηγικών στόχων και της εποπτείας της λειτουρ¬ 
γίας του. Συνεδριάζει τουλάχιστον δύο (2) φορές κατ' 
έτος. Τα μέλη του Συμβουλίου ορίζονται με απόφαση 
του Υπουργού Εσωτερικών, Δημόσιας Διοίκησης και 
Αποκέντρωσης. 

2. Συντονιστική Επιτροπή 

Η Συντονιστική Επιτροπή έχει την ευθύνη της οργά¬ 
νωσης και του συντονισμού των εργασιών του ΡοΓυπι 
και συνεδριάζει τακτικά τουλάχιστον έξι [6] φορές το 
χρόνο. Στο πλαίσιο της ευθύνης ανάγονται ιδίως : 

• Ο προσδιορισμός της θεματολογίας των παραδο¬ 
τέων των ομάδων εργασίας. 

• Ο ορισμός των συντονιστών των Ομάδων Εργα¬ 
σίας. 

• Η απόφαση για τη σύσταση των Ομάδων Εργασί¬ 
ας. 

• Η εποπτεία του περιεχομένου και της δομής του 
δικτυακού τόπου του ΡοΓυπι. 

• Η οργάνωση της παρουσίασης των αποτελεσμάτων 
των Ομάδων Εργασίας. 

• Η μέριμνα για τη διάχυση των αποτελεσμάτων των 
εργασιών του ΡοΓυπι. 

• Η έγκριση και παραλαβή των παραδοτέων των Ομά¬ 
δων Εργασίας. 

• Η απόφαση για την εκπόνηση μελετών. 

Η Συντονιστική Επιτροπή ενημερώνει κάθε έξι (6) μή¬ 
νες το Συμβούλιο για τη συνολική δραστηριότητα, τα 
αποτελέσματα και την πορεία των εργασιών. 

Τα μέλη της ορίζονται με απόφαση του Προέδρου του 
Συμβουλίου/Ενα από τα μέλη της ορίζεται ως Συντο¬ 
νιστής της Επιτροπής, με αναπληρωτή του άλλο μέλος 
της Επιτροπής. 

3. Συντονιστής της Επιτροπής. 

Ο Συντονιστής της Επιτροπής : 

• Εκπροσωπεί το ΡοΓυπι. 

• Συντονίζει και οργανώνει της λειτουργία της Συντο¬ 
νιστικής Επιτροπής. 

• Έχει την εποπτεία των Συντονιστών των Ομάδων 
Εργασίας. 

• Εποπτεύει το Δικτυακό Τόπο του Ροιτιπι. 

• Μεριμνά για τη διασύνδεση με αντίστοιχες πρωτο¬ 
βουλίες στο διεθνή χώρο. 

• Ασκεί κάθε άλλη αρμοδιότητα που του αναθέτει η 
Συντονιστική Επιτροπή. 

4. Υπεύθυνος Διαχείρισης, Επικοινωνίας και Δημοσίων 
Σχέσεων του Ροιτιπι 

Ο Υπεύθυνος Διαχείρισης, Επικοινωνίας και Δημοσίων 
Σχέσεων του Ροιτιπι: 

• Διατηρεί το φάκελο του έργου σύμφωνα με τους 
κανονισμούς του Γ' Κ.Π.Σ. 

• Αναλαμβάνει την οργάνωση των εκδηλώσεων. 

• Μεριμνά για την προβολή και διάχυση των αποτε¬ 
λεσμάτων του Ροιτιπι. 

• Εποπτεύει την παραγωγή του έντυπου υλικού. 

• Μεριμνά για τη διάχυση και δημοσιοποίηση των απο¬ 
τελεσμάτων, των εργασιών και παραδοτέων του Ροιτιπι. 

Υπεύθυνος Διαχείρισης, Επικοινωνίας και Δημοσίων 
Σχέσεων του Ροιτιπι ορίζεται στέλεχος της ΚτΠ Α.Ε. με 
απόφαση του Προέδρου της. 

5. Γραμματεία του Ροιτιπι. 

ΡΙ Γ ραμματεία του Ροιτιπι συγκροτείται από στελέχη 
της ΚτΠ Α.Ε. που ορίζονται από τον Πρόεδρο αυτής 
και: 

• Αναλαμβάνει τη συνολική γραμματειακή υποστήριξη 
του Ροιτιπι . 

• Υποστηρίζει γραμματειακά τη Συντονιστική Επιτρο¬ 
πή του ΡοΓυπι. 

• Υποστηρίζει την οργάνωση των εκδηλώσεων του 
ΡοΓυπι. 

• Διευκολύνει το οργανωτικό έργο των συντονιστών 
και Υπεύθυνων των Ομάδων Εργασίας. 

• Διατηρεί και επικαιροποιεί τη βάση δεδομένων του 
ΡοΓυπι. 

6. Συντονιστές Ομάδων Εργασίας. 

Ο Συντονιστής κάθε Ομάδας Εργασίας : 

• Συντονίζει τις συναντήσεις και τη λειτουργία γενικώς 
των ομάδων Εργασίας. 

• Επιμελείται το τελικό κείμενο της Ομάδας Εργα¬ 
σίας. 

• Αποφασίζει για το περιεχόμενο του χώρου της Ομά¬ 
δας Εργασίας στο είίθ. 

Ο Συντονιστής των Ομάδων Εργασίας ορίζεται από τη 
Συντονιστική Επιτροπή και είναι στέλεχος της ΚτΠ Α.Ε. ή 
και του ΥΠ.ΕΣ.Δ.Δ.Α.Ένας Συντονιστής μπορεί να έχει την 
ευθύνη περισσοτέρων από μιας Ομάδων Εργασίας. 

7. Εισηγητές Ομάδων Εργασίας. 

Για κάθε Ομάδα Εργασίας ορίζεται από το Συντονι¬ 
στή της Επιτροπής ένας (1) ή περισσότεροι Εισηγητές, 
οι οποίοι: 

• Οργανώνουν και συντονίζουν τις εργασίες των με¬ 
λών. 

• Συντάσσουν το κείμενο της Ομάδας Εργασίας. 

• Ενημερώνουν τον ιδεατό χώρο της Ομάδας στο 
Δικτυακό Τόπο. 

• Η αμοιβή του ή των Συντονιστών, του ή των Ει¬ 
σηγητών και της Γραμματείας των Ομάδων Εργασίας 
ορίζεται με απόφαση του Δ.Σ. της ΚτΠ Α.Ε. 

Αρθρο 5 

Ομάδες Εργασίας 

1. Ομάδες Εργασίας 

α. Στις Ομάδες Εργασίας συμμετέχουν εμπειρογνώ¬ 
μονες από όλα τα εμπλεκόμενα με την Ηλεκτρονική 
Διακυβέρνηση και την αναβάθμιση της οργάνωσης και 
λειτουργίας της Δημόσιας Διοίκησης μέρη. Ενδεικτικά: 


- Η Δημόσια Διοίκηση και ο ευρύτερος Δημόσιος Το¬ 
μέας. 

- Η Τοπική Αυτοδιοίκηση. 

- Αναπτυξιακοί Φορείς. 

- Ανώτατα Εκπαιδευτικά Ιδρύματα. 

- Ερευνητικά Ιδρύματα. 

- Ιδρύματα Μελετών. 

- Διεθνείς Φορείς και Ιδρύματα. 

- Μη Κυβερνητικές Οργανώσεις. 

- Επιχειρήσεις του Τομέα Πληροφορικής και Τηλεπι¬ 
κοινωνιών. 

- Σύμβουλοι Επιχειρήσεων. 

- Επιχειρήσεις που δραστηριοποιούνται στην εκπαί- 
δευση-κατάρτιση. 

β. Κάθε Ομάδα Εργασίας : 

Επεξεργάζεται ένα από τα θέματα της θεματολογίας 
ενός κύκλου εργασιών του ΡοΓυπι όπως αυτά έχουν 
ορισθεί από τη Συντονιστική Επιτροπή. 

Έχει διάρκεια λειτουργίας έως έξι (6) μήνες. 

Έχει συγκεκριμένο παραδοτέο, η δομή του οποίου 
αποφασίζεται στις πρώτες συνεδριάσεις της Ομάδας. 

Τα μέλη των Ομάδων Εργασίας ορίζονται με απόφαση 
της Συντονιστικής Επιτροπής και δεν μπορεί να υπερ¬ 
βαίνουν τα δέκα (10) μέλη για κάθε Ομάδα Εργασίας. 

2. Παραδοτέα Ομάδων Εργασίας 

Κάθε Ομάδα Εργασίας υποχρεούται να εκπονήσει του¬ 
λάχιστον ένα (1) παραδοτέο κείμενο που να αποτυπώνει 
τη σύνθεση των απόψεων και τα αποτελέσματα των 
συνεδριάσεών της. 

Κάθε Ομάδα Εργασίας μπορεί να εκπονήσει χωριστά 
παραδοτέα κείμενα για ειδικά θέματα. 

Τα παραδοτέα κείμενα μιας Ομάδας Εργασίας παρου¬ 
σιάζονται από το Συντονιστή της Ομάδας στην Ολομέ¬ 
λεια της Ομάδας. 

Τα παραδοτέα κείμενα μιας ομάδας παρουσιάζονται 
και στον ειδικό ιδεατό χώρο της Ομάδας στο είίθ του 
Ροιτιπι. 

Τα παραδοτέα των ομάδων μετά την τελική επεξερ¬ 
γασία τους από εμπειρογνώμονα υποβάλλονται από 
τον οικείο Συντονιστή στη Συντονιστική Επιτροπή του 
Ροιτιπι για έγκριση και παραλαβή. 

3. Τρόπος λειτουργίας Ομάδων Εργασίας 

Οι Ομάδες Εργασίας συνεδριάζουν κατά τακτά χρο¬ 
νικά διαστήματα και σε κάθε περίπτωση όχι λιγότερες 
από πέντε (5) φορές στη διάρκεια ενός κύκλου εργα¬ 
σιών. 

Η ανταλλαγή κειμένων, αναφορών και γενικότερα υλι¬ 
κού γίνεται κατά το πλείστον ηλεκτρονικά. 

Γ ια κάθε Ομάδα Εργασίας διατίθεται ειδικός ιδεα¬ 
τός χώρος στο είίθ του Ροπιπι όπου αναγράφονται τα 
στοιχεία των μελών της Ομάδας, καταχωρούνται τα 
πρακτικά και τα αποτελέσματα των συναντήσεων και 
οι γραπτές απόψεις των μελών, γίνεται η επικοινωνία 
με τα μέλη της Ομάδας και διευκολύνεται γενικότερα 
η ηλεκτρονική λειτουργία της Ομάδας. 

Αρθρο 6 

Διαχείριση του Ροιτιπι 

Η Κοινωνία της Πληροφορίας Α.Ε. αναλαμβάνει ως 
τελικός δικαιούχος τη διαχείριση του ΡοΓυπι. Ειδικότερα 
αναλαμβάνει: 

• Τη σύναψη συμβάσεων με εξωτερικούς εμπειρογνώ¬ 
μονες για την επεξεργασία των κειμένων - παραδοτέων 

των Ομάδων Εργασίας και τη σύνταξη σχετικού πορί¬ 
σματος, σύμφωνα με τον Κανονισμό Προμηθειών της 
Κοινωνίας της Πληροφορίας Α.Ε. 

• Τη σύναψη συμβάσεων για την εκπόνηση μελετών 
σύμφωνα με τον Κανονισμό Προμηθειών της Κοινωνίας 
της Πληροφορίας Α.Ε. 

• Τη σύναψη συμβάσεων για την ανάπτυξη και λει¬ 
τουργία δικτυακού κόμβου, ως μέσου ενημέρωσης των 
ενδιαφερομένων για τις εκδηλώσεις του Ροιτιπι, δημο¬ 
σιοποίησης και διασποράς των αποτελεσμάτων των 
εργασιών του. 

• Τη σύναψη συμβάσεων σχετικών με την εκτέλεση 
ενεργειών δημοσιότητας και διάχυσης αποτελεσμάτων, 
καθώς και τη διοργάνωση εκδηλώσεων στο πλαίσιο των 
δραστηριοτήτων του Ροιτιπι. 

• Την τήρηση φακέλου του έργου με όλα τα σχετικά 
έγγραφα και παραστατικά, καθώς και του αρχείου των 
δραστηριοτήτων του Ροιτιπι. 

• Την εκπόνηση εκθέσεων προόδου του έργου και 
τη σχετική ενημέρωση της Διαχειριστικής Αρχής του 
Ε.Π. «ΚτΠ». 

• Την παρακολούθηση της εξέλιξης του έργου, σύμ¬ 
φωνα με το Τεχνικό Δελτίο και τον παρόντα Κανονι¬ 
σμό. 

• Τις διαδικασίες πληρωμής τρίτων, βάσει των σχε¬ 
τικών συμβάσεων. 

Αρθρο 7 

Επεξεργασία των παραδοτέων των Ομάδων Εργασίας 

ΡΙ επεξεργασία των παραδοτέων των Ομάδων Ερ¬ 
γασίας και η εκπόνηση των πορισμάτων ανατίθενται 
σε εμπειρογνώμονες με αποδεδειγμένη εμπειρία στον 
τομέα της ΡΙλεκτρονικής Διακυβέρνησης, ακολουθώντας 
τις διαδικασίες που προβλέπονται από την αντίστοιχη 
Κοινοτική και Εθνική Νομοθεσία, καθώς και τον εσω¬ 
τερικό κανονισμό της Κοινωνίας της Πληροφορίας Α.Ε. 
για τις δημόσιες συμβάσεις υπηρεσιών. 

Η παροχή των περιγραφόμενων υπηρεσιών θα απο- 
τελέσει το αντικείμενο συμβάσεων διάρκειας έως έξι 
(6) μηνών, οι οποίες θα περιλαμβάνουν τις νομικές, οι¬ 
κονομικές, τεχνικές και διαχειριστικές διατάξεις που 
ρυθμίζουν τις σχέσεις μεταξύ της Κοινωνίας της Πλη¬ 
ροφορίας Α.Ε. και των αναδοχών κατά τη διάρκεια της 
ισχύος τους. 

Το συνολικό ύψος αμοιβής ενός εμπειρογνώμονα για 
την επεξεργασία των παραδοτέων και την εκπόνηση 
των πορισμάτων μιας Ομάδας Εργασίας συμφωνείται 
με διαπραγμάτευση μεταξύ του μελετητή και του Διευ- 
θύνοντος Συμβούλου της Κοινωνίας της Πληροφορίας 
Α.Ε. στο πλαίσιο των ορίων χρηματοδότησης που ανα- 
φέρονται στην απόφαση ένταξης. 

Το παραδοτέο του εμπειρογνώμονα παραδίδεται στον 
οικείο Συντονιστή για την υποβολή του στη Συντονι¬ 
στική Επιτροπή του «θ-ΘονθΓηπίθπΙ Ροιτιπι», σύμφωνα με 
την παρ. 2 του άρθρου 5 του παρόντος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 2006 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 

Αριθμ. 1085960 /677/0015 (2) 

Παράταση χρόνου υποβολής των καταστάσεων της παρ. 


1 α' του άρθρου 20 του π.δ. 186/1992 (Κ.Β.Σ.) ημερο¬ 
λογιακού έτους 2005. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της υποπερίπτωσης γε' της περίπτω¬ 
σης γ' και της περίπτωσης στ' του άρθρου 38 του π.δ. 
186/1992 (ΦΕΚ 84 Α'), όπως ισχύουν. 

2. Τις διατάξεις του άρθρου 20 του π.δ. 186/1992 (ΦΕΚ 
84 Α') περί υποβολής στοιχείων για διασταύρωση, όπως 
ισχύουν. 

3. Τις διατάξεις της υπ’ αριθμ. 1062476/556/0015/ΠΟΛ. 
1081/28.4.2004 (ΦΕΚ 1196 Β') Α.Υ.Ο.Ο., περί «Χρόνου υπο¬ 
βολής των καταστάσεων και ισοζυγίων του άρθρου 20 
του π.δ. 186/1992 (Κ.Β.Σ.)». 

4. Τις διατάξεις της υπ’ αριθμ. 1079229/559/ΠΟΛ. 
1114/0015/18.8.2005 (ΦΕΚ 1191 Β') Α.Υ.Ο.Ο., περί «Υποχρέ¬ 
ωσης υποβολής των συγκεντρωτικών καταστάσεων 
πελατών, προμηθευτών και πιστωτικών υπολοίπων του 
άρθρου 20 του π.δ. 186/1992 (Κ.Β.Σ.), μόνο με τη χρήση 
ηλεκτρονικής μεθόδου επικοινωνίας (ΤΑΧΙδησΙ)», όπως 
ισχύει. 

5. Την υπ’ αριθμ. 1069914/530/ΠΟΛ.1100/0015/28.7.2006 
εγκύκλιο, περί «Λήξης των προθεσμιών που τίθενται με 
τις διατάξεις του Κώδικα Βιβλίων και Στοιχείων (Κ.Β.Σ.), 
του ν. 1809/88 καθώς και των Α.Υ.Ο.Ο. που εκδίδονται 
κατ’ εξουσιοδότηση του άρθρου 38 του Κ.Β.Σ.,όταν 
η τελευταία ημέρα των προθεσμιών αυτών είναι μη 
εργάσιμη ημέρα για τις Δ.Ο.Υ. (Σάββατο ή επίσημη 
αργία)». 

6. Την υπ’ αριθμ. 37930/Δ10Ε 1264/14.10.2005 (ΦΕΚ 
1432/Β') κοινή απόφαση του Πρωθυπουργού και του 
Υπουργού Οικονομίας και Οικονομικών περί «Καθορι¬ 
σμού αρμοδιοτήτων των Υφυπουργών Οικονομίας και 
Οικονομικών», όπως ισχύει μετά την τροποποίησή της 
με την υπ’ αριθμ. 5733/Δ10Ε179/9.2.2006 (ΦΕΚ 204/Β') 
κοινή απόφαση του Πρωθυπουργού και του Υπουργού 
Οικονομίας και Οικονομικών. 

7. Την ανάγκη διευκόλυνσης της εκπλήρωσης της 
υποχρέωσης, που ορίζεται από τις διατάξεις περί υπο¬ 
βολής των καταστάσεων πελατών - προμηθευτών και 
πιστωτικών υπολοίπων του άρθρου 20 του Κ.Β.Σ., λαμ- 
βανομένου υπόψη του σκοπού που εξυπηρετεί η υπο¬ 
βολή των εν λόγω καταστάσεων, δηλαδή της επιτυχούς 
και απρόσκοπτης διασταύρωσης των συναλλαγών, του 
νέου τρόπου υποβολής αυτών αποκλειστικά και μόνο 
μέσω διαδικτύου και του χρόνου που απαιτείται για 
την πιστοποίηση των υπόχρεων και τη λήψη των σχε¬ 
τικών κωδικών για την πρόσβαση στο δικτυακό τόπο 
της Γ.Γ.Π.Σ. (νννννν.ςείδ.ςΓ). 

8. Ότι από την απόφαση αυτή δεν προκαλείται δα¬ 
πάνη σε βάρος του Κρατικού Προϋπολογισμού, απο¬ 
φασίζουμε: 

1. Παρατείνουμε τις προθεσμίες υποβολής των κα¬ 
ταστάσεων της παραγράφου Ια' του άρθρου 20 του 
π.δ. 186/1992 (Κ.Β.Σ.) για τις συναλλαγές που πραγμα¬ 
τοποιήθηκαν το ημερολογιακό έτος 2005, όπως αυ¬ 
τές καθορίστηκαν με την υπ’ αριθμ. 1062476/556/0015/ 
ΠΟΛ.1081/28.4.2004 Α.Υ.Ο.Ο., ως ακολούθως: 

Μέχρι την 30η Οκτωβρίου για τους υπόχρεους που ο 
ΑΦΜ τους λήγει στο 1, 2, 3 

Μέχρι την 7η Νοεμβρίου για τους υπόχρεους που ο 
ΑΦΜ τους λήγει στο 4, 5, 6 

Μέχρι την 14η Νοεμβρίου για τους υπόχρεους που ο 
ΑΦΜ τους λήγει στο 7, 8, 9 

Μέχρι την 21η Νοεμβρίου για τους υπόχρεους που ο 
ΑΦΜ τους λήγει στο 0 

Σε περίπτωση γενικής ή τοπικής αργίας, ή τοπικά μη 
εργάσιμης ημέρας ή μη εργάσιμης ημέρας για τις Δ.Ο.Υ., 
οι παραπάνω προθεσμίες μετακυλίονται ανάλογα. 

2. Οι παραπάνω οριζόμενες προθεσμίες δεν καταλαμ¬ 
βάνουν την υποβολή των καταστάσεων των περιπτώσε¬ 
ων β', γ' και δ' της παραγράφου 1 του άρθρου 20 του 
Κ.Β.Σ. (αποθετών, μεριδολογίου γιατρών, δελτίου κίνη¬ 
σης τουριστικών λεωφορείων) καθώς και του ισοζυγίου 
της παραγράφου 7 του άρθρου 20 του Κ.Β.Σ. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 2006 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΣΑΣ 
-♦- 

Αριθμ. Υ4α/56929/06 (3) 

Τροποποίηση της υπ’ αριθμ. Α3β/οικ, 14120/8.8.1986 από¬ 
φασης «Αναμόρφωση του οργανισμού του Γενικού 
Νοσοκομείου Νέας Ιωνίας «Η ΑΓΙΑ ΟΛΓΑ» (ΦΕΚ 697/ 
Β71986), όπως ισχύει. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

Ι.Τις διατάξεις : 

α) Του άρθρου 6 του ν. 2889/2001 «Βελτίωση και εκσυγ¬ 
χρονισμός του Εθνικού Συστήματος Υγείας και άλλες 
διατάξεις» (37 Α'). 

β) Του ν. 3329/2005 «Εθνικό Σύστημα Υγείας και Κοι¬ 
νωνικής Αλληλεγγύης και λοιπές διατάξεις (81 Α'). 

γ) Του π.δ. 87/1986 «Ενιαίο πλαίσιο οργάνωσης νοσο¬ 
κομείων» (32 Α'). 

δ) Του άρθρου 90 του κώδικα νομοθεσίας για τη Κυ¬ 
βέρνηση και τα Κυβερνητικά Όργανα, που κυρώθηκε με 
το άρθρο πρώτο του π.δ/τος 63/2005 (98 Α') . 

2. Την υπ’ αριθμ. ΔΙΔΚ\Φ.1\2\6139/04 (527 Β') απόφαση 
ανάθεσης αρμοδιοτήτων στους Υφυπουργούς Εσωτε¬ 
ρικών Δημόσιας Διοίκησης και Αποκέντρωσης, όπως 
τροποποιήθηκε με την υπ’ αριθμ. 17398/05/13.9.2005 (1284 
Β') όμοια απόφαση. 

3. Την υπ’ αριθμ. 37930/ΔΙΟΕ 1264/2005 απόφαση κα¬ 
θορισμού αρμοδιοτήτων στους Υφυπουργούς Οικονο¬ 
μίας και Οικονομικών (1432 Β'), όπως τροποποιήθηκε 
με την υπ’ αριθμ. 5733/ΔΙΟΕ 179/13.2.2006 (204 Β') όμοια 
απόφαση. 

4. Την υπ’ αριθμ. 8/4.5.2006 απόφαση του Διοικητικού 
Συμβουλίου της Β' Υγειονομικής Περιφέρειας Αττικής. 

5. Το γεγονός ότι από τις διατάξεις της παρούσας 
απόφασης δεν προκαλείται επιπλέον δαπάνη σε βάρος 
του κρατικού προϋπολογισμού, αποφασίζουμε: 

Τροποποιούμε την υπ’ αριθμ. Α3β/οικ.14120/8.8.1986 
απόφαση «Αναμόρφωση του οργανισμού του Γενικού 
Νοσοκομείου Νέας Ιωνίας «Η ΑΠΑ ΟΛΓΑ» (ΦΕΚ 697/ 
Β'/1986),όπως τροποποιήθηκε με τις υπ’ αριθμ. Α3β/ 
5776/1989 (ΦΕΚ 391/Β'/1989), Υ4α/11310/1994 (ΦΕΚ 572/ 


Β71995), Υ4α/11030/1997 (ΦΕΚ 930/Β'/1998), Υ4α/9391/2000 
(ΦΕΚ 299/Β'/2001), Υ4α/123831/2002 (ΦΕΚ 524/Β'/2003), 
όμοιες αποφάσεις ως ακολούθως: 

Αρθρο 1 

Το άρθρο 2 της υπ’ αριθμ. Α3β/οικ. 14120/8.8.1986 από¬ 
φασης «Αναμόρφωση του Οργανισμού του Γ ενικού Νο¬ 
σοκομείου Νέας Ιωνίας «Η ΑΓΙΑ ΟΛΓ Α» (ΦΕΚ 697/Β'/1986), 
αντικαθίσταται ως εξής: 

«Άρθρο 2 

Νομική μορφή - Επωνυμία -Έδρα - Σφραγίδα 

1. Το Γενικό Νοσοκομείο Νέας Ιωνίας «Η ΑΓΙΑ ΟΛΓΑ», 
που υπάγεται στις διατάξεις του ν.δ. 2592/1953 «Περί 
οργανώσεως της Ιατρικής Αντίληψης» (ΦΕΚ 254/Α'/1953), 
από της ισχύος των διατάξεων του ν. 3329/2005 «Εθνι¬ 
κό Σύστημα Υγείας και Κοινωνικής Αλληλεγγύης και 
λοιπές διατάξεις» (ΦΕΚ 81/Α'/2005) αποτελεί Νομικό 
Πρόσωπο Δημοσίου Δικαίου (ΝΠΔΔ), το οποίο υπόκει- 
ται στον έλεγχο και την εποπτεία του Διοικητή της Β' 
Υγειονομικής Περιφέρειας Αττικής ως Νοσοκομείο του 
Εθνικού Συστήματος Υγείας και Κοινωνικής Αλληλεγ¬ 
γύης (ΕΣΥΚΑ) διεπόμενο από τις διατάξεις του εν λόγω 
Νόμου και φέρει την επωνυμία : «ΚΩΝΣΤΑΝΤΟΠΟΥΛΕΙΟ 
ΓΕΝΙΚΟ ΝΟΣΟΚΟΜΕΙΟ ΝΕΑΣ ΙΩΝΙΑΣ». 

2. Έδρα της Κεντρικής Υπηρεσίας του Νοσοκομείου 
είναι ο Δήμος της Νέας Ιωνίας Αττικής. 

3. Το Νοσοκομείο έχει δική του σφραγίδα η οποία 
είναι στρογγυλή και αποτελείται από τρεις επάλληλους 
ομόκεντρους κύκλους, ως εξής: 

Στον εσωτερικό κύκλο φέρει το Έμβλημα της Ελ¬ 
ληνικής Δημοκρατίας, στο δεύτερο κύκλο τις λέξεις 
«Β' ΔΙΟΙΚΗΣΗ ΥΓΕΙΟΝΟΜΙΚΗΣ ΠΕΡΙΦΕΡΕΙΑΣ ΑΤΤΙΚΗΣ 
ΚΩΝΣΤΑΝΤΟΠΟΥΛΕΙΟ ΓΕΝΙΚΟ ΝΟΣΟΚΟΜΕΙΟ ΝΕΑΣ ΙΩ¬ 
ΝΙΑΣ» και στον εξωτερικό κύκλο τις λέξεις «ΕΛΛΗΝΙΚΗ 
ΔΗΜΟΚΡΑΤΙΑ». 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 2006 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠΟΥΡΓΟΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΑΠ. ΑΝΔΡΕΟΥΛΑΚΟΣ Π. ΔΟΥΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΔΗΜ. ΑΒΡΑΜΟΠΟΥΛΟΣ 
-♦- 

Αριθμ. 109438 (4) 

Καθορισμός του τρόπου λειτουργίας της επιτροπής 
που προβλέπεται από την παρ. 8 του άρθρου 5 του 
ν. 3424/2005 (ΦΕΚ Α' 305) για τη λήψη, αξιολόγηση, 
επεξεργασία και διαβίβαση των αναφορών προς τον 
αρμόδιο φορέα (Εθνική Αρχή Καταπολέμησης της 
Νομιμοποίησης Εσόδων από Εγκληματικές Δραστη¬ 
ριότητες) καθώς και τη διαδικασία συνεργασίας και 
επικοινωνίας της με τον ανωτέρω φορέα. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) της παρ. 19 του άρθρου 4 του ν. 2331/1995 (ΦΕΚ Α' 
173) όπως προστέθηκε με την παρ.8 του άρθρου 5 του 
ν. 3224/2005 (ΦΕΚ Α' 305), 

β) του άρθρου 90 του κώδικα νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με 
τις διατάξεις του άρθρου πρώτου του π.δ/τος 63/2005 
(ΦΕΚ Α' 98) 

2. Την υπ’ αριθμ. 973/4.9.2006 γνώμη της Ολομέλειας 
των Προέδρων των Δικηγορικών Συλλόγων Ελλάδος. 

3. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Ορίζουμε τον τρόπο λειτουργίας της επιτροπής 
που προβλέπεται από την παρ. 8 του άρθρου 5 του ν. 
3424/2005 (ΦΕΚ Α' 305) για τη λήψη, αξιολόγηση, επε¬ 
ξεργασία και διαβίβαση των αναφορών ύποπτων συναλ¬ 
λαγών προς τον αρμόδιο φορέα ( Εθνική Αρχή Καταπο¬ 
λέμησης της Νομιμοποίησης Εσόδων από Εγκληματικές 
Δραστηριότητες) καθώς και τη διαδικασία συνεργασίας 
και επικοινωνίας της με τον ανωτέρω φορέα ως εξής: 

1. Επεξεργασία - Αξιολόγηση των αναφορών 

Η επιτροπή επεξεργάζεται τις υποβαλλόμενες αναφο¬ 
ρές, ζητεί οποιαδήποτε συμπληρωματικά στοιχεία ή πλη¬ 
ροφορίες κρίνει αναγκαίες από τον Δικηγόρο που υπέβαλε 
την αναφορά ή από οποιαδήποτε αρχή, προκειμένου να 
κρίνει αν πρέπει να διαβιβάσει την αναφορά στον αρμόδιο 
φορέα ή να την αρχειοθετήσει. Κατά την αξιολόγηση της 
αναφοράς ερευνάται αν συντρέχουν οι νόμιμες προϋποθέ¬ 
σεις υποβολής της, το ενδεχόμενο συνδρομής λόγου εξαί¬ 
ρεσης από την υποχρέωση υποβολής της αναφοράς, αν 
συντρέχουν οι προβλεπόμενες προς τούτο προϋποθέσεις 
των άρθρων 2α § 1 περ. ιβ και 4 § 11 του ν. 2331/1995, καθώς 
και αν η υποβληθείσα αναφορά παραβιάζει το επαγγελμα¬ 
τικό καθήκον εχεμύθειας που έχει ο Δικηγόρος έναντι του 
πελάτη του, όπως αυτό προσδιορίζεται από την κείμενη 
νομοθεσία, τα διεθνή δεσμευτικά νομικά κείμενα και τις 
παραδόσεις του δικηγορικού λειτουργήματος, τηρούμενης 
πάντοτε της αρχής της αναλογικότητας. 

2. Διαδικασία υποβολής αναφοράς 

Οι Δικηγόροι υποβάλλουν αναφορά της ύποπτης συ¬ 
ναλλαγής ενώπιον της αρμόδιας πενταμελούς επιτρο¬ 
πής, διαβιβάζοντας την με οποιοδήποτε μέσο επικοι¬ 
νωνίας στα Γραφεία αυτής, όπως συστημένη επιστολή, 
ηλεκτρονικό ταχυδρομείο (θ-πιαίΙ), τηλεομοιοτυπία (ίαχ), 
αυτοπρόσωπη κατάθεση κτλ., προκειμένου αυτή να κα- 
ταχωρηθεί νομίμως σε ειδικό τηρούμενο βιβλίο υποβο¬ 
λής αναφορών. Η αναφορά αφού καταχωρηθεί νομίμως, 
παραδίδεται στον Πρόεδρο της επιτροπής ή τον νόμιμο 
Αναπληρωτή του, ο οποίος τη διαβιβάζει σε ένα εκ των 
μελών της επιτροπής ή των νόμιμων αναπληρωτών τους, 
τον οποίο ορίζει και εισηγητή. 

Η επιτροπή αποφασίζει μέσα σε προθεσμία ενός μη¬ 
νάς αν θα διαβιβάσει την αναφορά στον αρμόδιο φορέα 
ή αν θα την αρχειοθετήσει. Οι αποφάσεις της επιτροπής 
λαμβάνονται κατά πλειοψηφία. 

Η προθεσμία του ενός μηνός αρχίζει από την κατα- 
χώρηση της αναφοράς στο ειδικό βιβλίο. Σε περίπτωση 
που θα ζητηθούν από την επιτροπή συμπληρωματικά 
στοιχεία ή πληροφορίες, η προθεσμία αρχίζει από τη 
λήψη των στοιχείων αυτών. 

Σε επείγουσες περιπτώσεις, η επιτροπή αποφαίνε- 
ται εντός του συντομότερου αναγκαίου χρόνου για τη 
σύγκληση της για τη διαβίβαση ή αρχειοθέτηση της 
αναφοράς. 

3. Απόρρητο της διαδικασίας 

Η διαδικασία από την υποβολή της αναφοράς της ύπο¬ 


πτης συναλλαγής από Δικηγόρο, μέχρι και την έκδοση 
της σχετικής απόφασης της επιτροπής που τη διαβιβάζει 
στον αρμόδιο φορέα ή την αρχειοθετεί, είναι απόρρητη. 
Ο Δικηγόρος που υπέβαλε την αναφορά δικαιούται να 
λάβει γνώση της εκδοθείσας σχετικής απόφασης της 
επιτροπής. Η σχετική αλληλογραφία παραμένει στο 
Αρχείο της Γραμματείας της επιτροπής, όπου φυλάσ¬ 
σονται αριθμημένες οι υποβληθείσες αναφορές και οι 
επ’ αυτών εκδοθείσες αποφάσεις της επιτροπής περί 
διαβίβασης στον αρμόδιο φορέα ή αρχειοθέτησης τους. 
Αν μετά την αρχειοθέτηση της αναφοράς υπάρξουν νέα 
στοιχεία ή πληροφορίες που δεν εκτιμήθηκαν από την 
επιτροπή, με αίτηση του Δικηγόρου ή αυτεπαγγέλτως, 
η επιτροπή ανασύρει από το Αρχείο την υποβληθείσα 
αναφορά και, αν συντρέχει περίπτωση, τη διαβιβάζει 
στον αρμόδιο φορέα. 

4. Αρμόδιος Φορέας 

Αρμόδιος φορέας προς τον οποίον διαβιβάζονται οι 
υποβαλλόμενες αναφορές των Δικηγόρων, κατόπιν απο- 
φάσεως της αρμόδιας πενταμελούς επιτροπής είναι η 
Εθνική Αρχή για την Καταπολέμηση της Νομιμοποίησης 
Εσόδων από Εγκληματικές Δραστηριότητες. Η επιτροπή 
συνεργάζεται και επικοινωνεί απευθείας με την ως άνω 
Εθνική Αρχή για ζητήματα της αρμοδιότητας τους. 

5. Λοιπές αρμοδιότητες επιτροπής 

Η επιτροπή δύναται να εκδίδει ενημερωτικές και κα¬ 
τευθυντήριες οδηγίες προς του Δικηγόρους ή τους 
Δικηγορικούς Συλλόγους ως προς το περιεχόμενο και 
την έκταση των υποχρεώσεων τους, σε σχέση με τη 
νομοθεσία για τη νομιμοποίηση εσόδων από εγκλημα¬ 
τικές δραστηριότητες. 

6. Ευθύνη της επιτροπής και των μελών της 

Η επιτροπή και τα απαρτίζοντα αυτήν μέλη της, κατά 
την ενάσκηση των ως άνω νομίμων καθηκόντων και 
υποχρεώσεων τους, δεν ευθύνονται αστικώς και ποι- 
νικώς για την άποψη που εξέφρασαν ως προς όλα τα 
ζητήματα αρμοδιότητας τους, εκτός αν ενήργησαν κα¬ 
κόβουλα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2006 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

ΔΙΟΡΘΩ ΣΕΙΣ ΣΦΑΛ ΜΑΤΩΝ 

(5) 

Στο Φ.Ε.Κ. 1197/Β731.8.2006 δημοσιεύθηκε η υπ’ αριθμ. 
οικ. 47078/4835/25.8.2006 με θέμα: «Ορισμός μελών του 
Διοικητικού Συμβουλίου της Ανώνυμης Εταιρείας με την 
επωνυμία Ηλεκτρικοί Σιδηρόδρομοι Αθηνών -Πειραιώς 
Α.Ε.» (Η.Σ.Α.Π. Α.Ε.)», στην οποία γίνεται η παρακάτω 
διόρθωση: 

Στις παραγράφους 4 περ. γ και 5 του αποφασιστι¬ 
κού 

από το εσφαλμένο «Μαλλέρου Αθανασία - Κωνστα¬ 
ντίνα του Κωνσταντίνου», 

στο ορθόν «Μαλέρου Αθανασία του Κωνσταντίνου». 

(Από το Υπουργείο Μεταφορών και Επικοινωνιών) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


1 ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή 00: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή εύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 βυτο προσαυξανόμενη κατά 1 βυτο ανά 50 
σελίδες. 

• Η τιμή πώλησης σε μορφή σά-Γοιπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, Ιοχ: 210 - 4071010 ίηΐβίηεΐ: Μ1ρ://νννννν.6ΐ.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙπΙβτηΒΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 ευτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις Δ0Υ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβαιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: (ιίΙρ://»νννγ.θ1.0Γ - θ-ΓΠάίΙ: \Λ(βΙ)ΐτΐ35ΐβΓ@β1.9Γ 













